
74.   AARGANG 


VOR  TIDSALDERS  HELLIGE  BOG. 

(Af  Ældste  O.  J.  P.  Widtsoe  i  »Gospel  Restoration«.) 

Da  Gud  Herren  gik  i  Rette  med  Ma-riarog  Aron,  fordi  de 
havde  knurret  mod  deres  Broder  Moses,  sagde  han  til  dem: 
»Hører  mine  Ord:  Dersom  der  er  en  Profet  iblandt  eder, 
giver  jeg,  Herren,  mig  tilkende  for  ham  i  Synet,  i  Drømmen 
taler  jeg  med  ham.  Ikke  saa  med  min  Tjener  Moses;  han 
er  tro  i  mit  ganske  Hus.  Jeg  taler  mundtlig  med  ham  og 
synlig  og  ikke  i  mørk  Tale,  og  han  beskuer  Herrens  Lig- 
nelse; hvi  frygtede  I  da  ikke  at  tale  imod  min  Tjener,  imod 
Mose?«  (4.  Mosb.  12  : 1—8). 

Saaledes  var  det  ogsaa  med  Profeten  Joseph  Smith.  Fra 
den  Dag,  da  han  i  hint  herlige  Syn  saa  Faderen  og  Sønnen, 
talte  Herren  ofte  til  den  unge  Profet  i  tydelige  Udtryk.  Især 
var  Forbindelsen  mellem  Profeten  og  hans  Gud  meget  inder- 
lig straks  efter  Kirkens  Genoprettelse  paa  Jorden.  Saa  ofte 
som  han  syntes  at  tiltrænge  Vejledning  eller  Opmuntring, 
søgte  den  unge  Mand  hen  til  Gud;  og  Gud  gav  ham  altid 
Svar,  talte  til  ham  og  gav  ham,  hvad  han  i  Øjeblikket  havde 

behov.  Resultatet  blev  derfor,  at  Profeten  i  Løbet  af  meget 
kort  Tid  havde  samlet  et  stort  Antal  Aabenbaringer;  thi 
hver  Gang  Herren  talte  til  ham,  blev  Aabenbaringen,  enten 
af  ham  selv  eller  en  af  hans  Skrivere,  optegnet  nøjagtig  som 
den  var  givet.  Senere  blev  Afskrifter  af  disse  omdelte  i  Me 
nigheden. 

Dersom  vi  havde  levet  blandt  de  Hellige  i  Kirtland  i  Aaret 
1832,  vilde  vi  tilligemed  dem  være  bleven  dybt  paavirket,  da 
Profeten  modtog  den  betydningsfulde  Aabenbaring,  som  nu 
udgør  det  88.  Kapitel  i  Pagtens  Bog.  Denne  vigtige  og  ind- 
holdsrige Aabenbaring  blev  udspredt  blandt  de  Hellige  i  Ma- 
nuskriptform. Den  blev  kaldet  »Oliebladet«  og  er  et  Eks- 
empel paa,  hvorledes  Aabenbaringerne  den  Gang  blev  cirku- 
lerede. Fremgangsmaaden  var  naturligvis  meget  utilfredsstil- 
lende, og  de  Hellige  begyndte  snart  at  ytre  Ønske  om  at 
have  Guds  Ord,  givet  direkte  til  dem,  i  en  trykt  Bog.  Alle- 
rede saa  tidligt  som  i  Juli,  1830,  kun  tre  Maaneder  efter  Kir- 
kens Oprettelse,  var  Profeten  Joseph  beskæftiget  med  at 
samle  og  ordne  Aabenbaringerne  med  deres  Udgivelse  for 
Øje.  (H.  of  G.  1  :  104).  Dette  var  Begyndelsen  til  vor  Tids- 
alders hellige  Bog. 

Dette  Samlingsarbejde  synes  imidlertid  at  have  foregaaet 
langsomt.  Noget  over  et  Aar  efter  at  det  var  paabegyndt,  blev 
en  speciel  Konference  afholdt  i  Hiram,  Ohio.  Det  var  den  1. 
November  1831.  (H.  of  G.  1  :  221).  Konferencen  blev  sammen- 
kaldt for  at  tage  Bestemmelse  vedrørende  Udgivelsen  af  Aa- 
benbaringerne modtagne  gennem  Profeten  Joseph  Smith.  Det 
blev  besluttet  at  publicere  et  Oplag  paa  10,000  Eksemplarer, 
og  i  Løbet  af  Eftermiddagen  paa  Konferencens  første  Dag 
modtog  Profeten  »ved  Inspiration«  en  Fortale  til  den  paa- 
tænkte Bog.  Denne  Fortale  udgør  nu  det  første  Kapitel  i 
Pagtens  Bog.  Den  er  et  Mesterstykke  i  literær  Henseende. 
Samme  Dag  samledes  Brødrene  og  bar  Vidnesbyrd  om  Aa- 
benbaringernes  Guddommelighed.  »Broder  Joseph  Smith, 
jun.  sagde:«  læser  vi,  »at  eftersom  Herren  havde  skænket  os 

en  stor  Velsignelse  ved  at  give  os  disse  Befalinger  og  Aaben- 
baringer,  ønskede  han  at  vide,  hvad  Vidnesbyrd  Konferen- 
cen var  villig  til  at  vedføje  disse  Befalinger,  som  snart  skulde 
sendes  ud  i  Verden.  En  Del  af  Brødrene  rejste  sig  og  sagde, 
at  de  var  villige  til  at  bevidne  for  Verden  at  de  vidste,  at  de 
var  fra  Herren«.  (H.  of  G.  1  :  222). 

Ved  Konferencens  Fortsættelse  den  næste  Dag  »blev  Aa- 
benbaringen  (fra  den  foregaaende  Dag)  oplæst  af  Ordføre- 
ren (dette  var  Oliver  Gowdery).  Brødrene  rejste  sig  efter  Tur 
og  bar  Vidnesbyrd  om  Sandheden  af  Befalingernes  Bog!« 
De  ved  denne  Konference  tilstedeværende  Ældster  var  Jo- 
seph Smith,  jun.,  Peter  Whitmer,  jun.,  Sidney  Rigdon,  Wil- 
liam E.  McLellin,  Orson  Hyde,  Luke  Johnson  og  Lyman  E. 
Johnson. 

Efter  at  Ældsternes  Tillid  og  Vidnesbyrd  saaledes  var  lagt 
for  Dagen,  fortsatte  Joseph  Smith  med  Forberedelserne  til 
Aabenbaringernes  Udgivelse.  Det  blev  ved  Konferencen  be- 
sluttet, at  Oliver  Cowdery  skulde  bringe  Manuskriptet  til 
Independence,  Missouri,  hvor  Kirken  havde  en  Presse.  Pro- 
feten skulde  have  Aabenbaringerne  rede  og  ordnede  ved  den 
Tid  Ældste  Cowdery  afrejste  — «  hvilket  skulde  være  ved  — 
eller  om  muligt  før  —  den  15.  November.«  (H.  of  G.  1  :  290). 
Ordningen  af  Manuskriptet  blev  fuldført  indenfor  den  fast- 
satte Tid;  denne  vor  Tids  hellige  Skrift  blev  indviet  ved  Bøn 
til  den  Almægtiges  Ære,  hvilken  Handling  blev  udført  af 
Profeten  selv.  (H.  of  G.  1 :  234).  John  Whitmer  blev  beskik- 
ket til  at  ledsage  Oliver  Cowdery  over  de  øde  Prærier  til 
Independence  og  de  hellige  Optegnelser  var  saaledes  paa  Vej 
til  Zion. 

Trykningen  af  Pagtens  Bog  gik  ikke  videre  hurtigt  for  sig. 
Den  25.  Juni  1835,  over  et  Aar  efter  den  specielle  Konfe- 
rences Afholdelse,  skrev  Sidney  Rigdon  et  langt  Brev  i  Kir- 
kens Præsidentskabs  Navn  til  W.  W.  Phelps  og  andre  i  Zion. 
»Vi  har  modtaget  Deres  Brev«,  skriver  han,  »indeholdende 
et  Antal  Sporgsmaal,  som  De  ønsker  at  vi  skal  besvare. 

Først  med  Hensyn  til  at  indbinde  Pagtens  Bog;  dette  mener 
vi  er  unødvendigt.  Den  vil  let  kunne  sælges  uindbunden;  der 
er  saa  vidt  vi  ved  ingen  Bogbinder  at  faa  fat  paa,  ejheller 
kan  Materialier  skaffes  tilveje,  uden  at  forsinke  Udgivelsen 
alt  for  meget.« 

Senere  i  det  samme  Brev,  siger  han:  »Vi  har  modtaget 
nogle  Aabenbaringer  i  Løbet  af  den  sidste  Tid,  hvilke  vil 
blive  Dem  tilsendt«.  Endnu  lidt  længere  fremme  i  det  samme 
Brev  henleder  han  Opmærksomheden  paa  nogle  typografiske 
Fejl  i  det  40.  og  44.  Kapitel  af  Bogen.  (H.  of  G.  1  :  362—364). 
Det  ser  altsaa  ud  til,  at  Trykningen  var  saa  vidt  fremskreden, 
at.  der  maatte  gøres  Forberedelser  for  Bogens  Indbinding,  og 
dog  var  der  tydeligvis  endnu  Tid  til  at  tilføje  nye  Aaben- 
baringer og  foretage  Rettelser. 

Knapt  en  Maaned  efter  ovennævnte  Brevs  Afsendelse,  skrev 
Sidney  Rigdon  et  andet,  ligeledes  i  Præsidentskabets  Navn. 
I  dette  Brev  siger  han:  »Adresser  Kassen  med  Bøgerne  til 
N.  K.  Whitney  &  Co.,  Kirtland,  Geauga  County,  Ohio,  via 
Kelly  og  Walworth,  Cleveland,  Cuyahoga  County,  Ohio.« 
(H.  of  C.  1 :  369).  Det  fremgaar  deraf,  at  den  første  Udgave 
af  Pagtens  Bog  nærmede  sig  sin  Fuldendelse. 

Uheldigvis  blev  denne  Kasse  Bøger  aldrig  afsendt.  Den 
20.  Juli  1833  samlede  en  Pøbelhob  sig  i  Nærheden  af  Kirkens 
Trykkeri  i  Independence.  Denne  forlangte  Trykkeriet  og 
Butiken  lukket  og  alt  Arbejde  i  disse  standset.  (H.  of  C. 
1  :  390).  Kirkens  Ledere  i  Zion  nægtede  at  opfylde  disse 
urimelige  Forlangender,  hvorpaa  Pøbelen  stormede  Bygnin- 
gen, ødelagde  Aviser  og  Tryksager,  røvede  Materialier  af 
Værdi,  jog  Wm.  W.  Phelps  Familie  ud  af  Huset  og  nedrev 
dette  til  Grunden.  Kun  nogle  faa  Eksemplarer  af  denne  første 
Udgave  af  Pagtens  Bog  saa  vidt  som  den  var  færdigtrykt, 
reddedes  fra  Ødelæggelse.  H.  of  C.  1 :  411,  412). 

Noget  over  et  Aar  senere  forberedte  Kirken  igen  Udgivel- 
sen af  Aabenbaringerne.  Et  Trykkeri  var  blevet  oprettet  i 
Kirtland,  Ohio. 

Forholdene  syntes  nu  at  være  gunstige  for  Arbejdets  Gen- 
nemførelse. Den  24.  September  1834  afholdt  Højraadet  et 
Mode  i  Kirtland,  ved  hvilket  en  Komité  blev  beskikket  til  at 
»arrangere  de  i  Jesu  Kristi  Lære  givne  Anordninger  for  Le- 
delsen af  de  Sidste-Dages  Helliges  Kirke,  hvilken  Kirke  blev 
organiseret  og  begyndte  sin  Tilværelse  den  6.  April  1830. 

Disse  Anordninger  skulde  tages  fra  Bibelen,  Mormons  Bog 
og  Aabenbaringerne,  som  har  været  Kirken  givne  til  Dato, 
eller  som  vilde  blive  givne  før  denne  Ordning  er  tilende- 
bragt«. Præsident  Joseph  Smith,  Oliver  Cowdery,  Sidney  Rig- 
don og  Frederick  G.  Williams  udgjorde  denne  Komités  Med- 
lemmer. (H.  of  G.  2  :  165).  (Fortsættes.) 


EFTERAARSKONFERENCEN  I  AALBORG. 

Konferencen  i  Aalborg  blev  afholdt  den  11.  Oktober  og  over- 
væredes af  Miss.  Præs.  John  S.  Hansen  og  alle  de  i  Konferen- 
cen virkende  Ældster  samt  Søskende  fra  Hjørring,  Brønders- 
lev og  andre  Grene.  Torsdag  Aften  den  8.  Oktober  blev  et 
Møde  afholdt  i  Hjorring  og  Fredag  Aften  i  Brønderslev,  ved 
hvilke  mange  Fremmede  og  de  fleste  af  de  i  disse  Grene 
boende  Medlemmer  var  til  Stede. 

Sondag  Formiddag  Kl.  10  blev  Søndagsskolens  Konference 
afholdt  i  Aalborg.  Et  godt  Program  blev  udført,  bestaaende 
af  Klasselektier,  Sange,  Oplæsning  og  Musik.  Forstander  Hol- 
ger Jørgensen  omtalte  Skolens  Virksomhed  igennem  det  for- 
løbne Halvaar  og  udtalte  sin  Glæde  over  at  virke  i  denne 
Stilling.  Konf.  Præs.  A.  B.  G.  Jensen  og  Miss.  Præs.  Hansen 
talte  derefter  til  Skolen. 

Det  næste  Møde  blev  afholdt  Kl.  2  Eftm.  og  aabnedes  med 
Salmen:  Stor  Herren  er.  Bøn  af  Chr.  Nielsen  fra  Brønderslev. 
Derefter  Salmen:  Du,  som  dadler  og  fordommer.  Rapporter 
over  Arbejdet  i  Grenene  aflagdes  som  følger:  Frederikshavn, 
M.  P.  Jacobsen;  Hjørring,  Theodore  Kilts;  Brønderslev,  Claude 
A.  Malan;  Aalborg  Gren  og  Konference  af  Præs.  A.  B.  C.  Jen- 
sen. Af  Rapporterne  fremgik  det,  at  der  i  de  sidste  6  Maane- 
der  i  Aalborg  Konference  er  afholdt  212  Møder,  uddelt  16.845 

Skrifter  og  Hæfter,  omsat  97  Bøger,  og  Missionærerne  har  haft 
1292  evangeliske  Samtaler.  14  Personer  er  døbt  og  3  er  døde. 

Missionspræsident  John  S.  Hansen  foreslog  dernæst  Kir- 
kens og  Missionens  Autoriteter  til  Opholdelse  i  de  Helliges 
Tro  og  Bonner,  hvorefter  Konf.  Præs.  A.  B.  C.  Jensen  foreslog 
Konferencens  og  Grenens  Funktionærer  som  følger:  Hjørring 
Gren:  Theodore  Kilts,  Forstander,  med  Heber  J.  Christiansen 
som  Medarbejder  og  Verner  H.  Andersen,  Skriver;  Brønders- 
lev Gren:  Ældste  Harwey  M.  Larsen,  der  er  syg  og  skal  rejse 
hjem,  naar  hans  Helbred  tillader  det,  blev  hæderligt  afløst 
som  Forstander  og  Oliver  G.  Petersen  indsat  i  hans  Sted  med 
Claude  A.  Malan  som  Medarbejder  og  Theodor  Nielsen,  Skri- 
ver; Frederikshavn  Gren:  Markus  P.  Jakobsen,  Forstander, 
Søster  Edel  H.  Jakobsen,  Skriver. 

Aalborg  Gren:  Kredslærere:  Andrew  E.  Sandberg,  Holger  A. 
Jorgensen,  Valdemar  Gerlach,  Christen  Thranholm,  Thorvald 
Therkildsen,  Jens  C.  Olsen,  Konrad  P.  Klitgaard,  Jørgen  Ras- 
mussen og  Peter  C.  Sørensen.  Grenskriver:  Andrew  E.  Sand- 
berg; Holger  Jørgensen,  assisterende.  Som  Dørvogter:  Jens  P. 
Jensen.  Den  kvindelige  Hjælpeforening:  Søster  Kristine  Ger- 
lach blev  efter  eget  Ønske  afløst  som  Præsidentinde  med  Tak 
og  Ære  for  udført  Arbejde.  Den  nye  Bestyrelse  blev  derefter 
som  følger:  Kirstine  M.  Jensen,  Præsidentinde;  Ella  M.  P. 
Bjerregaard  og  Thora  Sandberg,  Raadgivere;  Hedvig  Larsen, 
Skriver;  Marie  R.  Therkildsen,  Kassererske,  og  følgende  Læ- 
rerinder: Maren  Jørgensen,  Petrea  Olsen,  Sofie  Rasmussen, 
Asta  Wagner,  Marie  Klitgaard  og  Marie  Therkildsen.  Søndags- 
skolen: Holger  Jørgensen,  Forstander;  Konrad  P.  Klitgaard 
og  Andrew  E.  Sandberg,  Raadgivere;  Elisabeth  Nielsen,  Skri- 
ver, og  følgende  Lærere  og  Lærerinder:  Thorvald  Therkildsen, 
Edith  Olsen,  Evelyn  Gerlach,  A.  B.  C.  Jensen,  Marie  Ther- 
kildsen og  Herschel  S.  Lund.  Ungdomsforeningen:  Jens  C.  Ol- 
sen, Præsident,  med  Holger  A.  Jørgensen  og  Marie  Klitgaard, 
Raadgivere,  og  Valdemar  Gerlach,  Skriver.  Sangkoret:  Valde- 
mar Gerlach  blev  efter  eget  Ønske  afløst  som  Leder  med  Tak 
og  Ære  for  udført  Arbejde.  Som  Leder  for  Koret  blev  indsat 
Herschel  S.  Lund  med  Marie  Therkildsen  som  Organist,  Elisa- 
beth Nielsen,  assisterende  Organist,  og  alle  Korets  Medlem- 
mer, som  det  nu  er  organiseret. 

Koret  sang:  Han  lever,  min  Forløser  stor,  hvorefter  Æld- 
sterne  Heber  J.  Christiansen,  Herschel  S.  Lund  og  Præs.  Han- 

sen  talte  til  Forsamlingen.  Koret  sang:  For  dig  vi  komme. 
Taksigelse  af  L.  M.  Caspersen. 

Modet  Kl.  7  Aften,  der  var  godt  besøgt  af  Søskende  og  Frem- 
mede, aabnedes  med  Salmen:  Langt,  langt  herfra.  Bøn  af  An- 
drew E.  Sandberg.  Derefter  Salmen:  Bønnen.  Ældste  Oliver 
C.  Petersen  talte  om  Lydighed  som  Himlens  første  Lov  og  ud- 
viklede Betingelserne  for  Opnaaelse  af  Frelse.  Koret  sang  til 
Afveksling:  Livets  Alvor.  Missionspræsident  John  S.  Hansen 
talte  om  Emnet:  Profetisk  Historie,  saaledes  som  denne  inde- 
holdes i  Aabenbaringens  Bog,  berørte  Menneskets  Forudtil- 
værelse,  dets  Slægtskabsforhold  til  Gud  og  Hensigten  med 
Jordens  Skabelse.  Mødet  sluttedes  med  Salmen:  Messias,  han 
kommer.  Taksigelse  af  Holger  Jørgensen. 

Mandag  Formiddag  blev  et  Mode  afholdt  for  Missionærerne 
og  om  Aftenen  Kl.  8  et  godt  besøgt  Grensmøde,  ved  hvilket 
80  pCt.  af  Grenens  Funktionærer  var  til  Stede.  Aabnedes  med 
Salmen:  Den  Tro,  som  Jesus  favner.  Bøn  af  Jens  Olsen  og 
Salmen:  Fra  Himlens  høje  Hvælv.  Rapporter  aflagdes  af  Sø- 
ster Marie  Gerlach,  Kirstine  Jensen,  Br.  Holger  Jørgensen, 
Jens  Olsen  og  Valdemar  Gerlach.  Til  Afveksling  Salmen:  Fa- 
der vor,  paa  Himlens  Trone.  Konf.  Præs.  A.  B.  G.  Jensen  ud- 
talte sin  Glæde  over  de  aflagde  Rapporter  og  Vidnesbyrd  og 
opmuntrede  alle  til  fortsat  Virksomhed  for  Herrens  Sags 
fremme.  Miss.  Præs.  John  S.  Hansen  omtalte  de  timelige  og 
aandelige  Velsignelser,  der  følger  med  Adlydelsen  af  Herrens 
Bud  og  Love.  Modet  sluttedes  med  Salmen:  Før  Jorden  frem 
af  Kaos  sprang.  Taksigelse  af  Jørgen  Rasmussen. 

Tirsdag  Aften  afholdt  den  kvindelige  Hjælpeforening  en 
særdeles  vellykket  Bazar,  hvilken  var  godt  besøgt  og  gav  et 
klækkeligt  Overskud. 


Helbred  er  en  Ejendom,  og  lig  enhver  anden  Ejendom,  for- 
øges eller  formindskes  dens  Værdi  i  Forhold  til  Maaden, 
hvorpaa  den  forvaltes.  Helbred  er  det  mest  værdifulde  i  Ver- 
den og  burde  være  Genstand  for  ethvert  Menneskes  Opmærk- 
somhed. Besiddelsen  af  et  godt  Helbred  hjælper  dig  i  din 
Virksomhed.  Daarligt  Helbred  og  god  Forretning  lader  sig  ikke 
godt  forene. 

OM  AT  TAGE  OG  GIVE  RAAD. 

Ordbøgerne  giver  en  Række  Forklaringer  af  Ordet  Raad  og 
de  forskellige  Betydninger,  hvori  det  benyttes.  Som  Forkla- 
ring paa  dets  teologiske  Betydning  henviser  Webster  til  Matt. 
19 :  21,  der  lyder  saaledes:  »Jesus  sagde  til  ham:  Vil  du  være 
fuldkommen,  da  gaa  bort,  sælg,  hvad  du  ejer,  og  giv  det  til 
fattige,  saa  skal  du  have  en  Skat  i  Himmelen;  og  kom  saa  og 
følg  mig«.  I  den  Betydning,  hvori  Raad  benyttes  i  denne  Ar- 
tikel, mener  det  kirkelig,  autoritetsmæssig  Vejledning  og  In- 
struktion, indbefattende  Forældres  Undervisning. 

Et  Raad  er  altid  forbundet  med  Ansvar.  Den,  der  giver  det, 
er  ansvarlig  for  Resultatet,  dersom  det  adlydes;  den,  der  mod- 
tager det,  bliver  ansvarlig  for  Resultatet,  dersom  det  ikke  ad- 
lydes. Raad  er  en  Tilkendegivelse  af  Kærlighed  og  Tillid. 
Naar  Raad  gives  uden  nogen  Forventning  om,  at  det  bliver 
adlydt,  antager  det  Karakteren  af  en  Advarsel,  og  naar  det 
modtages  med  Beslutningen  om  at  følge  det,  fremkalder  det 
med  det  samme  en  Følelse  af  Taknemmelighed,  og  den,  til 
hvem  det  gives,  modtager  det  som  en  Naadegave.  Raad  vil  i 
ingen  Henseende  begrænse  Handlefriheden. 

Der  er  tre  Grader  af  Lydighed.  Der  er  Personer,  som  elsker 
og  stoler  paa  deres  Ledere  i  en  saadan  Grad,  at  en  Hentyd- 
ning er  alt,  hvad  der  behøves  for  at  disse  med  Glæde  ud- 
fører, hvad  der  var  den  retmæssige  Autoritets  Ønske.  El- 
skende venter  ikke  paa  Befalinger  fra  hverandre;  de  er  altid 
paa  Post  for  at  udfinde  den  andens  Ønsker  og  opfylde  dem. 
Der  er  andre,  som  er  langsomme  til  at  adlyde  noget  mindre 
end  en  udtrykkelig  Befaling.  Raad  har  for  megen  Frihed  i 
sig  for  dem.  De  tjener  bedre  under  et  »du  skal«,  end  under 
et  »det  er  mit  Ønske«.  Der  er  en  tredie  Klasse,  som  adlyder. 
De  følger  ikke  Raad,  de  opsætter  Adlydelsen  af  Befalinger, 
men  de  bøjer  sig  for  Advarsler,  der  truer  med  alle  Slags 
Straffedomme  og  Ulykker. 

I  den  første  Gruppe  fører  Kærligheden  an  med  Tillid  ved 
sin  Side;  i  den  næste  er  Respekten  i  Forgrunden,  ledsaget  af 

Frygt;  i  den  tredie  er  Frygten  den  dominerende.  Man  kan 
vanskeligt  forestille  sig,  at  Befalinger  gives  mellem  Mand  og 
Hustru.  Vismanden,  som  sagde,  at  »Herrens  Frygt  er  Vis- 
doms Begyndelse«,  kunde  have  tilføjet  »men  Kærlighed  til 
Gud  er  fuldkommen  Visdom«. 

Da  Aabenbaringen  om  Visdomsordet  først  blev  givet,  frem- 
kom det  som  Herrens  Ønske  og  Vilje,  ikke  som  Befaling  med 
Straf  for  Overtrædelse.  Det  var  en  Meddelelse  af  visse  Sand- 
heder med  Løftet  om  Velsignelser,  der  skulde  følge  deres  An- 
vendelse i  det  daglige  Liv. 

De  Hellige  blev  raadet  til  at  holde  Visdomsordet,  og  mange 
fulgte  Raadet.  Paa  et  senere  Tidspunkt  blev  Visdomsordet 
officielt  erklæret  for  at  være  en  Befaling  med  Tabet  af  visse 
Privilegier  som  Straf  for  dets  Overtrædelse.  I  Dag  har  vi  Re- 
ligionens og  Videnskabens  gentagne  Advarsler  imod  at  lade 
haant  om  denne  Aabenbaring;  og  der  er  uden  Tvivl  adskil- 
lige, som  nu  overtræder  Visdomsordet,  der  vilde  ophøre  der- 
med, om  de  blev  stillet  Ansigt  til  Ansigt  med  Valget  mellem 
at  opgive  deres  Medlemsskab  i  Kirken  eller  holde  op  med 
deres  Overtrædelse  af  Visdomsordet.  Hos  visse  Mennesker  er 
Frygten  for  Straf  en  mægtigere  Drivkraft  end  noget  andet, 
medens  Haabet  om  Belønning  virker  mest  paa  andre. 

Kirkens  Ledere  er  ansvarlige  overfor  Herren  for  deres 
Handlinger,  Raad  og  Lærdomme  givne  til  Kirken,  og  de  har 
altid  et  vaagent  Øje  for  Medlemmernes  Behov  og  Kirkens  Til- 
stand som  et  Hele.  Paa  dem  hviler  et  Ansvar,  hvis  Størrelse 
og  Omfang  ikke  kan  fattes  af  Lægfolk.  De  har  Myndighed  og 
Inspiration  fra  Herren,  almindelig  Anerkendelse  af  Folket, 
og  Støtte  og  Hjælp  af  dem,  der  følger  deres  Raad.  Og  disse 
Hjælpere  er  saadanne,  der  viser  Herren,  at  de  ikke  er  »for- 
sømmelige Tjenere«,  men  besidder  en  Tillidsfuldhed  og  Tro- 
skab, der  berettiger  dem  til  at  modtage  alle  de  lovede  Velsig- 
nelser. Kirkens  Historie  kan  opvise  talrige  Eksempler  paa, 
at  Adlydelsen  af  Raad  givne  gennem  Herrens  Tjenere  har 
været  den  rette  og  sikre  Vej  til  Lykke,  medens  der  heller  ikke 

mangler  Beviser  paa,  at  Tilsidesættelsen  af  Raad  uvægerligt 
bringer  Sorg  og  Ulykke. 

Et  Menneske  bør  ikke  søge  Raad  undtagen  han  spørger  med 
det  fulde  og  faste  Forsæt  at  følge  Raadet.  Den  rige  unge 
Mand,  der  spurgte  Frelseren  til  Raads,  var  daarligere  stillet 
efter  at  Raadet  var  givet,  end  han  var  før.  Der  er  imidlertid 
Forskel  paa  at  søge  Raad  og  paa  at  faa  at  vide,  hvad  en 
andens  Mening  er  om  en  given  Sag.  Man  kan  høre  forskel- 
lige Personers  Mening  uden  derfor  at  være  forpligtet  til  at 
handle  i  Overensstemmelse  med  nogen  af  dem.  At  tilkende- 
give sin  Mening  er  vidt  forskelligt  fra  at  give  officielt  Raad. 
Dette  sidste  fortjener  at  blive  taget  under  alvorlig  Over- 
vejelse. 

Præstedømmets  Ret  til  at  give  private  Raad  er  lige  saa  ube- 
stridelig, som  Forældrenes  Ret  til  at  give  Raad  til  en  Søn 
eller  Datter.  Biskoppen  er  som  en  Fader  for  sit  Ward,  samt 
en  Dommer  i  Israel  og  et  lignende  Forhold  gør  sig  gældende 
mellem  Stavens  Embedsmænd  og  de,  over  hvem  de  præsi- 
derer i  Præstedømmet.  Det  er  en  alvorlig  Sag  at  tilsidesætte 
saadanne  Mænds  Raad.  Raad  givne  af  de  retmæssige  præsi- 
derende Embedsmænd  anerkendes  af  Herren,  og  han  vil  sørge 
for,  at  ingen  vil  tabe  ved  at  følge  et  Raad  givet  af  Embeds- 
mænd i  hans  Kirke. 

Det  er  en  Selvfølge,  at  alle  private  Raad  givne  og  efter- 
fulgt, bør  være  i  Harmoni  med  Kirkens  Orden  og  Lære.  At 
søge  Raad,  der  vilde  være  i  Strid  med  Kirkens  og  dens  Le- 
deres Forkyndelse  er  et  Tegn  paa,  at  Vedkommende  er  i  Be- 
siddelse af  en  Oprørsaand,  men  mangler  Mod  til  at  hævde 
sit  Standpunkt  alene.  Hvor  mange  er  der  for  Eksempel  ikke, 
der  undskylder  deres  Overtrædelse  af  Visdomsordet  med,  at 
denne  eller  hin  har  sagt  til  dem,  at  det  gør  ikke  saa  meget? 
At  give  Raad,  der  er  uforenelige  med  Samfundets  Hensigt 
og  Fremgangsmaade  er  noget  nær  det  samme  som  at  anstifte 
Mytteri.  At  følge  private  Raad,  der  strider  mod  Kirkens  Tro 
og  Lære,  vil  altid  have  sørgelige  Følger. 

(Rel.  Soc.  Magazine.) 

MISSIONSNYHEDER. 

AFLØSNING.  Ældste  Bryan  L.  Petersen,  der  i  27  Maaneder 
har  virket  som  Missionær  i  Aarhus  Konference  og  siden  Ja- 
nuar 1925  som  Konferencepræsident,  blev  hæderligt  af  lost 
fra  denne  Stilling  den  18.  Oktober.  Han  rejste  hjem  med 
»Hellig  Olav«  den  6.  November. 

Ældste  Harvey  M.  Larsen,  der  siden  Februar  1924  har  vir- 
ket i  Aalborg  Konference,  men  i  September  og  Oktober  dette 
Aar  har  ligget  syg  af  Lungebetændelse  i  Brønderslev  Sygehus, 
er  ligeledes  hæderligt  afløst  og  rejste  hjem  med  samme  Skib. 

Ældste  Egert  M.  Lårsen  er  løst  fra  sit  Arbejde  paa  Missions- 
kontoret  og  beskikket  til  at  præsidere  over  Bornholms  Gren. 

BESKIKKELSE.  Ældste  Orson  W.  Jensen  er  beskikket  til 
at  præsidere  over  Aarhus  Konference.  Ældste  Walter  Nielsen, 
hvis  Missionstid  snart  er  omme,  blev  den  18.  Oktober  hæder- 
ligt afløst  som  Forstander  for  Odense  Gren  og  Ældste  Hugo 
D.  Jørgensen  indsat  som  hans  Afløser.  Br.  Nielsen  vil  besøge 
Slægtninge  og  rejse  hjem  den  20.  November  med  »Frede- 
rik VIII«. 

FORFLYTTELSE.    Ældste  Norman  Petersen  er  forflyttet 

fra  Aarhus  til  Københavns  Konference,  hvor  han  vil  være  Br. 

Larsens  Medarbejder  paa  Bornholm.  John  S.  Hansen 

Missionspræsident. 


EFTERAARSKONFERENCEN  I  AARHUS. 

Konferencen  i  Aarhus  blev  afholdt  Sondag  den  18.  Oktober 
og  fortsattes  Mandag  og  Tirsdag.  Den  indlededes  med  en  Kon- 
cert Fredag  Aften  den  16.  Oktober,  ved  hvilken  Salen  var 
fyldt  til  Trængsel.  Et  godt  Program  blev  udført  under  Ældste 
Frank  A.  Van  Gotts  Ledelse  og  hostede  meget  Bifald. 

Sondag  Form.  Kl.  10,30  afholdtes  Søndagsskolekonferencen. 
Et  Program,  bestaaende  af  Korlektie,  Klasseovelser,  Sange, 
Oplæsninger  og  Musiknumre  blev  udført  af  Børnene  under 
Bestyrelsens  Ledelse,  hvorefter  Konf.  Præs.  Bryan  L.  Peter- 

sen  og  Miss.  Præs.  John  S.  Hansen  talte  til  Skolen.  To  Elever, 
Helga  Petersen  og  Gerda  Jensen,  aabnede  og  sluttede  med 
Bøn. 

Mødet  Kl.  2  Eftm.  aabnedes  med  Salmen:  Hav  Tak  for  Pro- 
feten. Bøn  af  Chr.  Sørensen.  Sang  af  Koret:  Fredens  Prins. 
Følgende  Ældster  aflagde  Rapporter  over  udført  Arbejde  og 
bar  deres  Vidnesbyrd:  Walter  Nielsen,  Odense;  Wm.  George- 
son,  Randers;  Leonal  Rasmussen,  Silkeborg;  Rasmus  Michel- 
sen, Esbjerg,  og  Bryan  L,  Petersen,  Aarhus  Gren  og  Kon- 
ference som  et  Hele.  Af  disse  fremgik  det,  at  der  i  Aarhus 
Konference  i  de  sidste  6  Maaneder  har  været  afholdt  356  Mø- 
der, uddelte  32.364  Skrifter,  omsat  188  Mormons  Bøger  og  22 
andre  Bøger;  Missionærerne  har  haft  369  evangeliske  Sam- 
taler, døbt  19  Personer  og  velsignet  5  Børn. 

Til  Afveksling  sang  Missionærerne:  Dølg  din  Harme.  Kir- 
kens og  Missionens  Autoriteter  blev  derpaa  foreslaaet  til  Op- 
holdelse i  de  Helliges  Tro  og  Bønner  af  Miss.  Præs.  John  S. 
Hansen.  Ældste  Bryan  L.  Petersen,  der  har  virket  i  Missionen 
i  27  Maaneder,  blev  hæderligt  afløst  som  Præsident  over  Aar- 
hus Konference.  Ældste  Norman  Petersen  blev  overført  fra 
Aarhus  til  Københavns  Konference.  Det  blev  derefter  fore- 
slaaet at  opholde  Orson  W.  Jensen  som  Præsident  for  Aarhus 
Konference  og  Forstander  for  Aarhus  Gren  med  Walace  P. 
Winkler  som  Sekretær  og  Walter  Nielsen,  Leonal  Rasmussen, 
Eugene  Erickson,  Hugo  D.  Jørgensen,  Rasmus  Michelsen, 
Charles  A.  Larsen,  J.  Howard  Fjeldsted,  Frank  A.  Van  Gott, 
Wm.  Georgeson  og  Hans  Andersen  som  Medarbejdere.  Ældste 
Walter  Nielsen,  hvis  Missiontid  snart  er  til  Ende,  blev  hæder- 
ligt afløst  som  Forstander  for  Odense  Gren. 

Konf.  Præs.  Bryan  L.  Petersen  foreslog  dernæst  Konferen- 
cens og  Grenens  Funktionærer  som  følger:  Esbjerg  Gren: 
Rasmus  Michelsen,  Forstander,  Eugene  Erickson,  Medarbej- 
der, og  Olga  Madsen,  Sekretær;  Randers  Gren:  Wm.  George- 
son,  Forstander,  Charles  A.  Larsen,  Medarbejder;  Odense 
Gren:  Hugo  D.  Jørgensen, .  Forstander,  J.  Howard  Fjeldsted, 
Medarbejder;  Silkeborg  Gren:  Leonal  Rasmussen,  Forstander, 
Emil  Thomsen,  Kredslærer;  Aarhus  Gren:  Kredslærere:  Chr. 
Sørensen,  N.  P.  Thomassen,  S.  P.  Simonsen,  Ernst  Jensen, 
Lauritz  Larsen,  Anders  Nielsen.  Skriver:  Kaj  Kirkegaard  blev 
hæderligt  afløst  og  Knud  Sørensen  indsat.  Dørvogtere:  S.  P. 
Simonsen  og  N.  P.  Thomassen.  Vicevært:  Lauritz  Larsen. 

Den  kvindelige  Hjælpeforening:  Marie  Testesen,  Præsident- 
inde;  Marie  Tønnesen  og  Hedvig  Petersen,  Raadgivere,  Lilly 
Jensen,  Sekretær.  Lærerinder:  Dorthea  Nielsen,  Anna  V.  Niel- 
sen, Louise  Kirkegaard,  Marie  Nielsen,  Bertha  Jacobsen  og 
Mathilde  Nielsen. 

Søndagsskolen:  S.  P.  Simonsen,  Forstander;  Ghr.  Sørensen 
og  Margrete  Nielsen,  Raadgivere;  Eli  Nielsen,  Sekretær;  Nelly 
Nielsen,  Lilly  Jensen  og  Gudrun  Thomassen,  Lærerinder. 

Ungdomsforeningen:  Lauritz  Larsen,  Præsident;  Peter  Guld- 
berg og  Paula  Jensen,  Raadgivere;  Ellen  Rasmussen,  Sekretær. 

Sangkoret:  Frank  A.  Van  Gott,  Sangleder;  Frida  Jensen,  Or- 
ganist, og  alle  Korets  Medlemmer. 

Fornojelseskomité:  Lauritz  Larsen,  Walace  P.  Winkler  og 
Lilly  Jensen. 

Missionærerne  Hugo  D.  Jørgensen  og  Eugene  Erickson  og 
Ældste  Anton  Jørgensen  fra  Esbjerg  talte  derpaa  til  Forsam- 
lingen og  bar  deres  Vidnesbyrd.  Mødet  sluttede  med  Salmen: 
Fader  vor  i  Himlen.  Taksigelse  af  Ghr.  Rasmussen. 

Ved  Mødet  Kl.  7,30  Aften  var  Salen  fyldt  med  opmærk- 
somme Tilhørere.  Mødet  aabnedes  med  Salmen  166.  Bøn  af 
N.  P.  Thomassen.  Salmen:  Guds  Aand  som  en  Ild.  Ældste 
Hans  Andersen  talte  om  Nødvendigheden  af  fortsat  Aaben- 
baring.  Til  Afveksling  sang  Missionærerne:  Se,  en  hellig  En- 
gel flyver.  Miss.  Præs.  John  S.  Hansen  talte  derpaa  om  de 
Sidste-Dages  Helliges  Lære  vedrørende  Livet  efter  Døden. 
Mødet  sluttede  med  Salmen  Nr.  82.  Taksigelse  af  Lauritz 
Larsen. 

Mandag  Formiddag  blev  et  Møde  for  Missionærerne  afholdt, 
og  Mandag  Aften  et  Grensmøde,  ved  hvilket  93  pCt.  af  Gre- 
nens Funktionærer  var  til  Stede.  Rapporter  aflagdes  som  føl- 
ger: Den  kvindelige  Hjælpeforening:  Marie  Testesen;  Søn- 
dagsskolen: S.  P.  Simonsen;  Ungdomsforeningen:  Lauritz 
Larsen.  Ældsterne  Frank  A.  Van  Gott  og  Norman  Petersen 
bar  derefter  deres  Vidnesbyrd.  En  Kvartet  af  4  Missionærer 
sang:  O  Bønnestund,  hvorefter  Ældsterne  J.  Howard  Fjeldsted, 
Charles  A.  Larsen,  Wallace  P.  Winkler  og  Miss.  Præs.  John 
S.  Hansen  talte  til  Forsamlingen.  Konf.  Præs.  Bryan  L.  Peter- 
sen gjorde  nogle  Slutningsbemærkninger.  Taksigelse  af  S.  P. 
Simonsen. 

Tirsdag  Aften  afholdtes  en  særdeles  vellykket  Bazar,  ved 
hvilken  et  kort  Program  udfortes,  Forfriskninger  serveredes 

og  en  Mængde  Haandarbejder  og  andre  Genstande  solgtes  ved 
Auktion. 

I  Forbindelse  med  Konferencen  blev  Møder  afholdt  i  Ran- 
ders den  14.,  i  Silkeborg  den  15.  og  i  Esbjerg  den  21.  Oktober. 


HVORLEDES  OPNAAS  ET  VIDNESBYRD? 

En  af  de  vigtige  Opgaver  for  Ungdomsforeningernes  Ar- 
bejde er  at  hjælpe  enhver  ung  Mand  og  Kvinde  til  et  fuld- 
endt Liv  med  Troen  paa  Gud  og  hans  store  Sidste-Dages 
Værk  som  Grundvolden.  Dette  indbefatter  naturligvis  Er- 
hvervelsen af  et  Vidnesbyrd  om  Guddommeligheden  af  hans 
Søn  Jesus  Kristus,  og  vi  søger  at  grundfæste  dette  i  Sjælen, 
og  at  gøre  dette  positive  Vidnesbyrd  til  ethvert  ungt  Menne- 
skes Ejendom.  I  dette  Arbejde  maa  Tro  paa  Gud  og  Villig- 
heden til  at  gøre  hans  Vilje  komme  først,  og  alt  det  øvrige 
vil  følge  efter. 

Hvorledes  skal  et  saadant  Vidnesbyrd  erhverves? 

Ved  Bøn,  Vilje  og  Arbejde.  Nogle  har  søgt  Overbevisning 
gennem  særlige  Tilkendegivelser.  De  tænker  paa  Paulus  og 
andre  og  mener,  at  dersom  blot  en  usædvanlig  Begivenhed 
eller  et  Mirakel  skete  i  deres  Liv,  vilde  det  give  dem  et  Vid- 
nesbyrd. Kun  en  enkelt  her  og  der  blandt  Millioner  bliver 
saaledes  begunstiget.  De  andre  maa  arbejde  for  det;  og  det 
er  den  sikreste  og  bedste  Maade,  thi  i  Længden  kan  den,  der 
har  faaet  sit  Vidnesbyrd  gennem  Tegn  og  Mirakler,  hvilke 
imidlertid  ikke  er  at  foragte,  muligvis  glemme  eller  tabe  det, 
fordi  et  saadant  Vidnesbyrd  er  kommet  udefra;  men  naar 
Vidnesbyrdet  er  kommet  indefra  gennem  egne  Bestræbelser, 
Bøn,  Læsning  af  Skriften  og  aandeligt  Arbejde,  da  bliver  det 
vedvarende.  Det  tabes  ikke,  thi  det  er  en  Del  af  Personen 
selv.  Han  har  skaffet  sig  det  ved  haardt  Arbejde,  og  han  véd 
for  sig  selv.  At  søge  efter  Tegn  og  modtage  dem  er  følgelig 
ikke  en  sikker  Vej  til  Frelse.  Tro  kommer  ikke  altid  ved  Tegn, 

men  Tegn  følger  den  Troende,  der  ved  sin  Tro  kan  udfore 
kraftige  Gerninger.  Tegn  kommer  ikke  ved  den  Søgendes 
Vilje,  men  ved  Guds  Vilje.  Naar  et  Menneske  er  villig  til  at 
underkaste  sig  Faderens  Vilje,  da  vil  Faderen  tilkendegive 
sin  Vilje  for  ham. 

Den  bedste  Maade  at  faa  et  Vidnesbyrd  om  Jesu  Kristi 
Guddommelighed  paa,  er  ved  at  følge  hans  Raad:  »Dersom 
nogen  vil  gøre  hans  Vilje,  skal  han  erkende,  om  Læren  er 
fra  Gud.«  Endvidere:  »Den,  som  har  mine  Befalinger  og  hol- 
der dem,  han  er  den,  som  elsker  mig, og  jeg  skal  elske 

ham  og  aabenbare  mig  for  ham,   og  min  Fader  skal 

elske  ham,  og  vi  skulle  komme  til  ham  og  tage  Bolig  hos 
ham.« 

(A.  i  Imp.  Era.) 


OM  AT  FAA  NOGET  UD  AF  LIVET. 

Faar  du  det  meste  ud  af  Livet?  Det  er  et  Spørgsmaal,  der 
altid  trænger  sig  frem  i  Forgrunden. 

Du  kan  ikke  faa  det  meste  ud  af  Livet,  uden  du  faar  det 
meste  ud  af  Minutterne.  Folk,  der  ikke  regner  det  for  noget 
at  bortødsle  en  halv  eller  hel  Time  om  Dagen,  faar  ikke  det 
meste  ud  af  Livet. 

De,  der  sløser  med  deres  Tid  uden  at  skænke  Timerne  eller 
Minutterne  en  Tanke,  eller  uden  at  ane  i  hvor  stor  Udstræk- 
ning de  udgør  Livets  inderste  Kerne,  har  som  oftest  for  Vane 
at  overse  de  Lejligheder,  der  tilbyder  sig  og  de  Muligheder, 
der  aabner  sig  for  dem,  og  de  faar  ikke  det  meste  ud  af  de 
ledige  Øjeblikke,  hvoraf  der  er  saa  mange  gennem  Dagen. 

Opfyld  de  ledige  Minutter  og  Timer  med  nyttigt  og  værdi- 
fuldt legemligt  eller  aandeligt  Arbejde  og  du  vil  faa  det  meste 

og  det  bedste  ud  af  Livet. 

(Western  Farmer.) 


352 
TANKE  OG  HANDLING. 

To  Ting  er  nødvendige  til  et  godt  afbalanceret  Liv.  Der 
maa  være  Handling,  det  vil  sige  Arbejde  og  Oplevelser,  og  der 
maa  være  Tanker  eller  Overvejelser. 

Et  Liv  er  ufuldstændigt  uden  en  passende  Blanding  af 
begge  disse  to.  At  et  Liv,  der  udelukkende  bestaar  af  Tanker 
og  Overvejelser,  er  spildt,  vil  næppe  nogen  kunne  modsige. 
Det  vil  aldrig  blive  til  noget. 

Tanker  er  kun  værdifulde  eftersom  de  omsættes  i  Handling, 
og  Hensigten  med  at  tænke  er  at  forberede  Handlingen.  Gen- 
nem Handling  opstaar  desuden  de  bedste  Tanker.  Uden  at 
være  sat  i  Udførelse,  kan  Tanken  kun  have  ringe  Værdi. 

Det  modsatte  er  imidlertid  ligesaa  sandt,  nemlig  at  Hand- 
linger uden  Forbindelse  med  Tanker  er  unyttige. 

Et  helt  og  fuldt  Liv  opnaas  kun  ved  at  forbinde  disse  to 
Ting.  Der  maa  være  Handling  nok  til  at  levendegøre  Tanken, 
og  Tanker  nok  bag  Handlingen  til  at  gøre  den  Umagen  værd. 
Et  Liv  af  disse  to,  i  det  rette  Forhold  til  hinanden,  er  det 
eneste  normale  Liv. 

Det  er  godt  at  tænke  omhyggeligt  før  du  handler,  men  det 
er  let  at  henfalde  til  at  tænke  for  meget  og  slet  ikke  at  handle. 
Det  er  altid  bedst  at  huske  paa,  at  Handling  er  en  Bremse 
for  Tanken,  ligesom  Tanken  er  en  Forberedelse  for  Hand- 
ling. 

»Liahona«. 

